ΑΠΟΦΑΣΕΙΣ
Αριθμ. 10802
Καθορισμός των ειδικότερων στοιχείων της
παρ. 10 του άρθρου 7 του Κώδικα της Ελληνικής Ιθαγένειας
Ο ΓΕΝΙΚΟΣ ΓΡΑΜΜΑΤΕΑΣ ΙΘΑΓΕΝΕΙΑΣ ΤΟΥ
ΥΠΟΥΡΓΕΙΟΥ ΕΣΩΤΕΡΙΚΩΝ
Έχοντας υπόψη:
1. Τις διατάξεις:
α) Της παρ. 10 του άρθρου 7 του Κώδικα της Ελληνικής
Ιθαγένειας του ν. 3284/2004 (Α’ 217), μετά την τροποποίησή του από τα άρθρα 6 και 18 του ν. 4735/2020 «Τροπο-
ποίηση του Κώδικα της Ελληνικής Ιθαγένειας, νέο πλαίσιο
επιλογής διοικήσεων στον δημόσιο τομέα, ρύθμιση οργανωτικών θεμάτων της Γενικής Γραμματείας Ιθαγένειας και
της Γενικής Γραμματείας Ανθρώπινου Δυναμικού Δημόσιου Τομέα του Υπουργείου Εσωτερικών, ρυθμίσεις για την
αναπτυξιακή προοπτική και την εύρυθμη λειτουργία των
Οργανισμών Τοπικής Αυτοδιοίκησης και άλλες διατάξεις»
(Α’ 197), με την οποία καθορίζονται τα ειδικότερα στοιχεία
που αφορούν στην διοργάνωση και διεξαγωγή των εξετάσεων καθώς και του άρθρου 29 του ν. 4829/2021 (Α’ 166),
β) του άρθρου 44 και της παρ. 6 του άρθρου 111 του
ν. 4622/2019 «Επιτελικό Κράτος: οργάνωση, λειτουργία
και διαφάνεια της Κυβέρνησης των κυβερνητικών οργάνων και της κεντρικής δημόσιας διοίκησης» (Α’ 133),
γ) του π.δ. 141/2017 «Οργανισμός του Υπουργείου Εσωτερικών» (Α’ 180) της υπ’ αρ. 1186/08.08.2024
(Υ.Ο.Δ.Δ. 854) κοινής απόφασης του Πρωθυπουργού
και του Υπουργού Εσωτερικών περί διορισμού του Δημήτριου Κάρναβου του Γρηγορίου στη θέση του Γενικού
Γραμματέα Ιθαγένειας του Υπουργείου Εσωτερικών,
δ) της υπ’ αρ. 1571/8-1-2024 (Υ.Ο.Δ.Δ. 7) απόφασης του
Γενικού Γραμματέα Ιθαγένειας περί σύστασης Επιστημονικής Επιτροπής με αρμοδιότητα την ευθύνη συγκρότη-
σης και λειτουργίας της τράπεζας θεμάτων, την ανανέωση και επιλογή θεμάτων, την εποπτεία των εξετάσεων
Πιστοποιητικού Επάρκειας Γνώσεων για Πολιτογράφηση
(Π.Ε.Γ.Π.) και την επίβλεψη της εξεταστικής διαδικασίας
ως προς τα επιστημονικά αντικείμενα συμπεριλαμβανομένης και της διενέργειας προφορικών εξετάσεων για τις
ειδικές κατηγορίες,
ε) της υπ’ αρ. 10096/2-2-2024 (Υ.Ο.Δ.Δ. 92) απόφασης
του Γενικού Γραμματέα Ιθαγένειας περί σύστασης Οργανωτικής Επιτροπής με αρμοδιότητα την οργάνωση
και διεξαγωγή των εξετάσεων για την απόκτηση του Πιστοποιητικού Επάρκειας Γνώσεων για Πολιτογράφηση.
2. Το γεγονός ότι με τις διατάξεις της παρούσας τροποποιείται η διοικητική διαδικασία με επίσημο τίτλο «Εξε-
τάσεις απόκτησης Πιστοποιητικού Επάρκειας Γνώσεων
για Πολιτογράφηση» και Μοναδικό Αριθμό Καταχώρισης
(Μ.Α.Κ.) στο ΕΜΔΔ «Μίτος» «228855».
3. Την ανάγκη ρύθμισης διαδικαστικών θεμάτων οργάνωσης και διεξαγωγής των εξετάσεων απόκτησης του
Πιστοποιητικού Επάρκειας Γνώσεων για Πολιτογράφηση.
4. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογισμού
ενώ με μεταγενέστερη κοινή υπουργική απόφαση βάσει
της παρ. 13 του άρθρου 7 του Κώδικα της Ελληνικής Ιθαγένειας θα καθοριστεί η αποζημίωση του συνόλου του
απασχολούμενου προσωπικού, αποφασίζουμε:
Οι εξετάσεις απόκτησης του Πιστοποιητικού Επάρκειας Γνώσεων για Πολιτογράφηση διεξάγονται σύμφωνα
με τους όρους της παρούσας, ως εξής:
Άρθρο 1
Περιεχόμενο εξέτασης - Τράπεζα Θεμάτων
Αλλογενείς αλλοδαποί, οι οποίοι επιθυμούν να αποκτήσουν την Ελληνική Ιθαγένεια με τη διαδικασία της
πολιτογράφησης, υποχρεούνται να συμμετάσχουν στην
εξεταστική διαδικασία απόκτησης του Πιστοποιητικού
Επάρκειας Γνώσεων για Πολιτογράφηση (Π.Ε.Γ.Π.), με
το οποίο πιστοποιείται η συνδρομή των ουσιαστικών
προϋποθέσεων πολιτογράφησης των περ. α’ και β’ του
άρθρου 5Α του Κώδικα της Ελληνικής Ιθαγένειας (Κ.Ε.Ι.).
Από την υποχρέωση απόκτησης του Π.Ε.Γ.Π. απαλλάσσονται όσοι εμπίπτουν στις διατάξεις της παρ. 4 του άρ-
θρου 7 του Κ.Ε.Ι όπως ισχύει.
Για την απόκτηση του ανωτέρω πιστοποιητικού κάθε
υποψήφιος θα πρέπει να ανταποκριθεί με επιτυχία σε
εξέταση στην Κατανόηση και Παραγωγή του ΠροφοριΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
10 Μαρτίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1093
10.03.2025 20:32:24
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
κού και του Γραπτού Λόγου στην Ελληνική Γλώσσα επιπέδου ανάλογου του Β1. Επίσης, θα πρέπει να ανταποκριθεί
σε εξέταση γνώσεων στις εξής Θεματικές Ενότητες: α)
Γεωγραφία, β) Ιστορία, γ) Πολιτισμός και δ) Θεσμοί του
Πολιτεύματος.
Οι ανωτέρω Θεματικές Ενότητες συμπεριλαμβάνονται
σε Τράπεζα Θεμάτων που συγκροτείται από την Επιστημονική Επιτροπή της περ. β της παρ. 12 του άρθρου 6
του ν. 4735/2020. Από την παραπάνω Τράπεζα, κληρώνονται τα εξεταζόμενα θέματα την ημέρα των εξετάσεων
από την Επιστημονική Επιτροπή, η οποία είναι επίσης
αρμόδια για την τελική διαμόρφωσή τους, καθώς και
για την παροχή τυχόν οδηγιών και διευκρινίσεων στους
εξεταζόμενους. Η ανωτέρω Επιτροπή είναι αρμόδια για
την ανανέωση και επιλογή των θεμάτων που συμπεριλαμβάνει η Τράπεζα Θεμάτων. Η ανανέωση των θεμάτων
γίνεται ετησίως σε ποσοστό 5% στα θέματα Γλώσσας
και 10% στις Θεματικές Ενότητες καθώς και σύμφωνα
με τυχόν ανάγκες αντικατάστασης που κρίνει η Επιστημονική Επιτροπή.
Για την εξακρίβωση της επαρκούς γνώσης της Ελληνικής Γλώσσας, η Τράπεζα Θεμάτων συμπεριλαμβάνει
εκατό (100) θέματα για την Κατανόηση και Παραγωγή
του Γραπτού Λόγου, πενήντα (50) θέματα για την Κατανόηση Προφορικού Λόγου και εικοσιπέντε (25) θέματα
για την Παραγωγή Προφορικού Λόγου.
Για την εξακρίβωση της επαρκούς γνώσης της Ελληνικής Ιστορίας και Γεωγραφίας, του Ελληνικού Πολιτισμού
και του τρόπου λειτουργίας των Θεσμών του Πολιτεύματος της Ελλάδας, η Τράπεζα Θεμάτων συμπεριλαμβάνει
τριακόσιες (300) ερωτήσεις - θέματα, οι οποίες κατανέμονται ανά θεματική ενότητα, ως ακολούθως: Γεωγραφία
εβδομήντα (70) ερωτήσεις, Ιστορία ογδόντα (80) ερωτήσεις, Πολιτισμός εβδομήντα (70) ερωτήσεις, Θεσμοί του
Πολιτεύματος ογδόντα (80) ερωτήσεις.
Η Τράπεζα Θεμάτων που έχει συγκροτηθεί από την Επιστημονική Επιτροπή τηρείται ηλεκτρονικά με μέριμνα και
ευθύνη της Γενικής Γραμματείας Ιθαγένειας του Υπουργείου Εσωτερικών και είναι ανοικτή σε κάθε ενδιαφερόμενο
μέσω της ιστοσελίδας της Γενικής Γραμματείας Ιθαγένειας.
Η Επιστημονική Επιτροπή έχει την ευθύνη και την
αρμοδιότητα να παράσχει τις απαντήσεις όλων των θεμάτων που απαρτίζουν την αναρτημένη Τράπεζα Θε-
μάτων των εξετάσεων Π.Ε.Γ.Π. ενώ δύναται να υποβάλει
εισηγήσεις προς τη Γενική Γραμματεία Ιθαγένειας και
την Οργανωτική Επιτροπή αναφορικά με οποιοδήποτε
ζήτημα αρμοδιότητάς της.
Άρθρο 2
Τόπος και χρόνος διενέργειας των εξετάσεων και
διαδικασία υποβολής αίτησης συμμετοχής στις
εξετάσεις
Οι εξετάσεις διενεργούνται δύο φορές τον χρόνο, οι
ακριβείς ημερομηνίες των οποίων καθορίζονται από την
Οργανωτική Επιτροπή και προκηρύσσονται με σχετική
δημοσίευση στην πλατφόρμα που ανευρίσκεται στην
ιστοσελίδα της Γενικής Γραμματείας Ιθαγένειας μετά από
σχετική ανακοίνωση του Υπουργείου Εσωτερικών.
Οι εξετάσεις για την απόκτηση του Πιστοποιητικού
Επάρκειας Γνώσεων για Πολιτογράφηση (Π.Ε.Γ.Π.) διενεργούνται σε σχολικά συγκροτήματα που παραχωρούνται
από το Υπουργείο Παιδείας, Θρησκευμάτων και Αθλητισμού και ορίζονται ως Εξεταστικά και Ειδικά Εξεταστικά
Κέντρα με απόφαση του Γενικού Γραμματέα Ιθαγένειας.
Με μέριμνα του Υπουργείου Εσωτερικών, προβλέπεται
η μεταφορά πιστώσεων στις αρμόδιες υπηρεσίες των
εμπλεκόμενων Δήμων για την κάλυψη των λειτουργικών δαπανών που συνεπάγεται η χρήση των σχολικών
συγκροτημάτων χωρικής τους αρμοδιότητας ως εξεταστικών κέντρων.
Για τη συγκρότηση ενός (1) τουλάχιστον εξεταστικού
κέντρου στις πόλεις που αναφέρονται στην προκήρυξη
των εκάστοτε εξετάσεων, πλην Αθήνας και Θεσσαλονίκης, απαιτείται ο αριθμός των εξεταζομένων που έχουν
επιλέξει να εξεταστούν στη συγκεκριμένη πόλη να είναι
τουλάχιστον εβδομήντα (70). Εάν αυτό δεν επιτευχθεί,
τότε οι εξεταζόμενοι θα εξεταστούν σε εξεταστικό κέντρο της δεύτερης επιλογής τους. Προς διευκόλυνση
των υποψηφίων, ιδίως τους προερχόμενους από νησιωτικές περιοχές ή όσους ανήκουν στις κατηγορίες των
προφορικώς εξεταζόμενων, η Οργανωτική Επιτροπή
δύναται, μετά το πέρας της προθεσμίας υποβολής των
αιτήσεων, να εγκρίνει τη δημιουργία εξεταστικού κέντρου και σε πόλη με λιγότερους των εβδομήντα (70)
εξεταζομένων.
Ο υποψήφιος υποβάλλει ηλεκτρονικά αίτηση για
συμμετοχή στις εξετάσεις Π.Ε.Γ.Π. στην πλατφόρμα της
Γενικής Γραμματείας Ιθαγένειας του Υπουργείου Εσωτερικών, εφόσον πληροί τις κάτωθι προϋποθέσεις:
α) Έχει συμπληρώσει το 18ο έτος της ηλικίας του.
β) Είναι κάτοχος οποιουδήποτε τίτλου άδειας διαμονής ή ηλεκτρονικής βεβαίωσης για κατάθεση αίτησης
ανανέωσής της.
γ) Έχει καταβάλει το εξέταστρο ύψους εκατόν πενήντα
(150) ευρώ, εξαιρουμένων όσων η αίτηση πολιτογράφησης εκκρεμεί στις υπηρεσίες ιθαγένειας της χώρας
οι οποίοι απαλλάσσονται από την καταβολή του εξέταστρου μόνο για την πρώτη φορά συμμετοχής τους στις
εξετάσεις, όπως προβλέπεται στην παρ. 2 του άρθρου
18 του ν. 4735/2020.
Για την είσοδο και την εγγραφή στην ειδική πλατφόρμα υποβολής της αίτησης η οποία παραμένει ανοικτή για
τουλάχιστον τέσσερις (4) εβδομάδες, ο ενδιαφερόμενος
χρησιμοποιεί τους προσωπικούς κωδικούς taxisnet. Με
την αίτηση συνυποβάλλονται σε ηλεκτρονική μορφή
τα δικαιολογητικά που ζητούνται για την ολοκλήρωση
της ταυτοποίησης των αιτούντων (ισχύον ταξιδιωτικό
έγγραφο - με εξαίρεση τους αντικειμενικά στερούμενους διαβατηρίου - και άδεια διαμονής συμπεριλαμβα-
νομένων και των αδειών που χορηγούν οι αστυνομικές
αρχές ή τη σχετική ηλεκτρονική βεβαίωση κατάθεσης
ανανέωσής της).
Τα στοιχεία διαμονής και επικοινωνίας των υποψηφίων (διεύθυνση κατοικίας, τηλέφωνο και διεύθυνση
ηλεκτρονικού ταχυδρομείου) αντλούνται μέσω διαλειτουργικότητας από το Εθνικό Μητρώο Επικοινωνίας και
αποτελεί υποχρεωτικό βήμα πριν τη έναρξη της διαδικασίας υποβολής της αίτησης.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
Επιπλέον οι υποψήφιοι μεταφορτώνουν πρόσφατη
έγχρωμη φωτογραφία τους τύπου διαβατηρίου. Εφόσον
είναι εγγεγραμμένοι στην υπηρεσία myPhoto και έχουν
παράσχει σχετική εξουσιοδότηση, το αρχείο της φωτογραφίας αντλείται αυτόματα μέσω διαλειτουργικότητας.
Τα στοιχεία διαμονής όπως και η φωτογραφία χρησιμοποιούνται για τις ανάγκες του Δελτίου Εξεταζομένου,
το οποίο η πλατφόρμα δημιουργεί ψηφιακά το αργότερο
δέκα (10) ημέρες πριν τη διεξαγωγή των εξετάσεων.
Κάθε υποψήφιος οφείλει να επιλέξει την πόλη σε
εξεταστικό κέντρο της οποίας επιθυμεί να εξεταστεί.
Σε περίπτωση που η επιλογή του αφορά σε άλλη πόλη,
πλην της Αθήνας ή της Θεσσαλονίκης, μπορεί να επιλέξει κάποια από τις λοιπές πόλεις ως δεύτερη επιλογή
για την περίπτωση που ο αριθμός συμμετεχόντων δεν
επαρκεί για τη δημιουργία εξεταστικού κέντρου στην
πόλη η οποία αποτέλεσε την πρώτη επιλογή του. Εφόσον
και στη δεύτερη επιλογή δεν δημιουργηθεί εξεταστικό
κέντρο, τότε η αίτηση ακυρώνεται και τυχόν εξέταστρα
επιστρέφονται ως αχρεωστήτως καταβληθέντα.
Σε περίπτωση που ο ενδιαφερόμενος ανήκει σε ειδική κατηγορία που προβλέπει η διάταξη της παρ. 3 του
άρθρου 7 του ΚΕΙ, υποβάλλει επιπλέον ηλεκτρονικά ένα
από τα κατά περίπτωση απαιτούμενα δικαιολογητικά:
α) Πιστοποιητικό αναπηρίας το οποίο εκδίδεται από
Κέντρο Πιστοποίησης Αναπηρίας (ΚΕ.Π.Α) του Ενιαίου
Φορέα Κοινωνικής Ασφάλισης (ΕΦΚΑ). Σημειώνεται ότι
μέσω διαλειτουργικότητας με τις υπηρεσίες του e-ΕΦΚΑ
επαληθεύεται η έκδοση των εν λόγω πιστοποιητικών
προκειμένου οι υποψήφιοι με αναπηρία να εντάσσονται αυτόματα στη σχετική κατηγορία και παράλληλα
να διασφαλίζεται η ομαλή πορεία και οι συνθήκες της
διαδικασίας εξέτασής τους. Το πιστοποιητικό αναπηρίας
από τα ΚΕ.Π.Α. πρέπει να είναι σε ισχύ τόσο κατά την
ημερομηνία υποβολής της αίτησης συμμετοχής όσο και
κατά την ημερομηνία διεξαγωγής των εξετάσεων.
β) Γνωμάτευση οποιασδήποτε μορφής μαθησιακής
δυσκολίας για διακρίβωση της αδυναμίας συμμετοχής
σε γραπτή δοκιμασία, η οποία έχει χορηγηθεί από τις
ειδικές μονάδες του Υπουργείου Υγείας όπως αυτές εξειδικεύονται στην προκήρυξη κάθε εξεταστικής περιό-
δου. Επίσης, διευκρινίζεται ότι στις χορηγούμενες από
τα Κέντρα Ψυχικής Υγείας γνωματεύσεις, η αιτιολογία
της αδυναμίας συμμετοχής του υποψήφιου σε γραπτή
δοκιμασία πρέπει να εδράζεται αποκλειστικά και μόνο
σε συγκεκριμένη κατηγορία μαθησιακών δυσκολιών
και δεν συνδέονται αιτιωδώς με εξωγενείς παράγοντες,
όπως γλωσσικές ή πολιτισμικές ιδιαιτερότητες. Οι αξιολογικές εκθέσεις/γνωματεύσεις των Κέντρων Διεπιστη-
μονικής Αξιολόγησης, Συμβουλευτικής και Υποστήριξης
(ΚΕ.Δ.Α.Σ.Υ.) για όσους υποψηφίους έχουν διαγνωστεί
με οποιασδήποτε μορφής μαθησιακής δυσκολίας πριν
την ενηλικίωσή τους και εφόσον στο περιεχόμενο της
σχετικής γνωμάτευσης δεν προσδιορίζεται χρόνος επαναξιολόγησης, έχουν μόνιμη ισχύ.
Για τους υποψηφίους οι οποίοι με βάση τον νόμο ανήκουν στην ηλικιακή κατηγορία που παραπέμπεται στις
προφορικές εξετάσεις (έχουν δηλαδή συμπληρώσει το
62o έτος της ηλικίας τους), δεν απαιτείται η υποβολή
πρόσθετου δικαιολογητικού. Διευκρινίζεται ότι ως ημερομηνία γέννησης λογίζεται η 1η Ιανουαρίου του έτους
γέννησης, δηλαδή ο υπολογισμός γίνεται σύμφωνα με
το ημερολογιακό έτος και όχι την ακριβή ημερομηνία
γέννησης.
Επισημαίνεται ότι τα άτομα που λόγω νοητικής υστέρησης τελούν σε καθεστώς πλήρους ή μερικής δικαστικής
συμπαράστασης ή παρουσιάζουν διαπιστωμένη ψυχική
ή διανοητική διαταραχή δεν δύνανται να συμμετάσχουν
στις εξετάσεις σύμφωνα με την κείμενη νομοθεσία.
Μετά τη λήξη της οριζόμενης προθεσμίας υποβολής
δεν επιτρέπεται η ακύρωση της αίτησης συμμετοχής.
Οι υποψήφιοι μετά την κατανομή τους στα Εξεταστικά
Κέντρα αποκτούν έναν Μοναδικό Αριθμό Εξεταζόμενου
(ΜΑΕ) και έχουν υποχρέωση εντός δέκα (10) ημερών
πριν τη διεξαγωγή των εξετάσεων να συνδεθούν εκ νέου
στην πλατφόρμα υποβολής των αιτήσεων, προκειμένου
να εκτυπώσουν το Δελτίο Εξεταζόμενου, στο οποίο αναγράφονται το εξεταστικό κέντρο που θα εξεταστούν και
η ώρα προσέλευσης σε αυτό.
Μετά την ημέρα διεξαγωγής των εξετάσεων και για
χρονικό διάστημα είκοσι (20) ημερολογιακών ημερών, οι
υποψήφιοι που δεν προσήλθαν στις εξετάσεις για λόγους
ανωτέρας βίας ή ανυπέρβλητου κωλύματος πρέπει να
συνδεθούν στην πλατφόρμα των εξετάσεων, προκειμένου να καταχωρίσουν την αιτία της απουσίας τους
υποβάλλοντας τα ανάλογα δικαιολογητικά. Εφόσον οι
λόγοι που επικαλούνται οι υποψήφιοι γίνουν δεκτοί από
την Οργανωτική Επιτροπή, τότε απαλλάσσονται από την
υποχρέωση καταβολής εξέταστρων σε τυχόν επόμενη
συμμετοχή τους στις εξετάσεις.
Υποψήφιοι που δεν προσήλθαν στις εξετάσεις για
σοβαρούς λόγους υγείας υποβάλλουν τα ανάλογα δικαιολογητικά μέσω της φόρμας επικοινωνίας της πλατ-
φόρμας των εξετάσεων οποτεδήποτε πριν τη λήξη της
προθεσμίας υποβολής των αιτήσεων της επόμενης εξεταστικής διαδικασίας. Εφόσον οι λόγοι που επικαλού-
νται οι υποψήφιοι γίνουν δεκτοί από την Οργανωτική
Επιτροπή, τότε απαλλάσσονται από την υποχρέωση
καταβολής εξέταστρων σε τυχόν επόμενη συμμετοχή
τους στις εξετάσεις.
Αναλυτικές οδηγίες αναφορικά με τη διαδικασία υποβολής των αιτήσεων θα είναι διαθέσιμες κάθε φορά στη
ειδική πλατφόρμα της Γενικής Γραμματείας Ιθαγένειας.
Άρθρο 3
Ορισμός Εξεταστικών Κέντρων για Π.Ε.Γ.Π.
και καθορισμός λεπτομερειών εξεταστικής
διαδικασίας
Τα σχολικά συγκροτήματα τα οποία έχουν οριστεί ως
εξεταστικά κέντρα σύμφωνα με τα ανωτέρω παραδίδονται στις Επιτροπές Εξεταστικών Κέντρων το αργότερο
μέχρι το πρωί της προηγούμενης ημέρας, προκειμένου
να γίνουν οι απαραίτητες προετοιμασίες για τις εξετάσεις.
Την ημέρα της εξέτασης όλα τα εμπλεκόμενα συλλογικά και ατομικά όργανα που προβλέπονται στο
άρθρο 6 της παρούσας απόφασης οφείλουν να είναι
στις θέσεις τους στις 6:00 π.μ. Οι αξιολογητές προφορικών εξετάσεων οφείλουν να είναι στις θέσεις τους στις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
10:00 π.μ., τα μέλη των Ειδικών Τριμελών Επιτροπών
Εξετάσεων στα Ειδικά Εξεταστικά Κέντρα οφείλουν να
έχουν προσέλθει ως τις 9:00 π.μ. ενώ οι εξεταζόμενοι
οφείλουν να προσέλθουν στα Εξεταστικά Κέντρα στις
7:00 π.μ. και έως τις 8:00 π.μ. και πρέπει να έχουν καταλάβει τις προκαθορισμένες για αυτούς θέσεις εντός
των αιθουσών όπου θα λάβει χώρα η εξέταση. Στην
είσοδο του κάθε Εξεταστικού Κέντρου και Ειδικού Εξεταστικού Κέντρου διενεργείται έλεγχος ταυτοποίησης
των εξεταζόμενων από τα μέλη της Επιτροπής του κάθε
Εξεταστικού και Ειδικού Εξεταστικού Κέντρου, σε συνεργασία κατά περίπτωση με παρουσία οργάνου της
Ελληνικής Αστυνομίας.
Για την περιφρούρηση του κύρους της διαδικασίας
και την αποφυγή περίπτωσης δολίευσης των εξετάσεων
προβλέπεται η διενέργεια ελέγχου με χρήση ειδικού εξοπλισμού που διαθέτει η Γενική Γραμματεία Ιθαγένειας σε
τυχαία επιλεγμένα κάθε φορά εξεταστικά κέντρα, κατά
την είσοδο και παραμονή όλων των υποψηφίων σε αυτά
για τυχόν κατοχή κινητών τηλεφώνων και λοιπών ηλεκτρονικών συσκευών σύμφωνα με ειδικότερες οδηγίες
της Οργανωτικής Επιτροπής.
Οι θέσεις των υποψηφίων στις αίθουσες των Εξεταστικών Κέντρων είναι προκαθορισμένες και κάθε υποψήφι-
ος καταλαμβάνει τη θέση που έχει οριστεί με βάση τον
Μοναδικό Αριθμό Εξεταζομένου (ΜΑΕ).
Η Επιτροπή του εκάστοτε Εξεταστικού Κέντρου, με
βάση τον οριστικό ονομαστικό κατάλογο των υποψηφίων που έχει καταρτιστεί, αναρτά στην είσοδο του Εξετα-
στικού Κέντρου, μία (1) τουλάχιστον ημέρα πριν από την
έναρξη των εξετάσεων, λίστα με τον ΜΑΕ των υποψηφίωνώστε κάθε υποψήφιος να ενημερώνεται εγκαίρως για
το κτίριο και την αίθουσα όπου θα εξετασθεί.
Για την ταυτοποίησή τους στο Εξεταστικό Κέντρο, οι
υποψήφιοι πρέπει να έχουν απαραίτητα μαζί τους (α) το
Δελτίο Εξεταζόμενου, (β) ισχύον ταξιδιωτικό έγγραφο
ή άλλο αποδεικτικό ταυτοπροσωπίας και (γ) την άδεια
διαμονής τους συμπεριλαμβανομένων των αδειών που
χορηγούν οι αστυνομικές αρχές ή τη σχετική ηλεκτρονική βεβαίωση κατάθεσης ανανέωσής της. Από την
υποχρέωση προσκόμισης ταξιδιωτικού εγγράφου απαλλάσσονται όσοι αιτούντες ανήκουν στην κατηγορία των
στερούμενων αντικειμενικά διαβατηρίου, οι οποίοι, στην
περίπτωση αυτή, προσκομίζουν την προβλεπόμενη από
τον νόμο άδεια διαμονής. Παρόντες θεωρούνται μόνο
οι υποψήφιοι που βρίσκονται μέσα στις καθορισμένες
αίθουσες κατά τη λήξη του χρόνου προσέλευσης. Η οριστικοποίηση της διαδικασίας διαπίστωσης της ταυτο-
προσωπίας των υποψηφίων, καθώς και η διαπίστωση ότι
κάθε υποψήφιος κάθεται στην προκαθορισμένη θέση,
είναι ευθύνη των επιτηρητών.
Κατά τη διάρκεια της εξεταστικής διαδικασίας απαγορεύεται η κατοχή και χρήση κινητού τηλεφώνου ή άλλου
τηλεπικοινωνιακού συστήματος από τους υποψήφιους
οι οποίοι υποχρεούνται, όπως προαναφέρθηκε, να τα παραδίδουν κατά την είσοδό τους στο εξεταστικό κέντρο
προκειμένου να φυλαχθούν σε ειδικό, ασφαλή χώρο
ώστε να τα παραλαμβάνουν κατά την αποχώρησή τους.
Η ίδια απαγόρευση ισχύει και για τα μέλη της Επιτροπής
Εξεταστικού Κέντρου, τους επιτηρητές, τους αξιολογητές
προφορικού λόγου και τα μέλη των ειδικών τριμελών
επιτροπών. Επίσης, οι υποψήφιοι απαγορεύεται να έχουν
μαζί τους βιβλία, γραπτές σημειώσεις ή άλλου είδους
βοηθήματα. Τέλος, απαγορεύεται το κάπνισμα στους
εσωτερικούς χώρους του Εξεταστικού Κέντρου.
Υποψήφιοι που αντιγράφουν, αλληλοβοηθούνται ή
προβαίνουν σε οποιαδήποτε άλλης μορφής κλοπή των
απαντήσεων ή επιθέτουν στα γραπτά τους σημεία αναγνώρισης, κατέχουν ή χρησιμοποιούν οποιοδήποτε μέσο
επικοινωνίας με το εκτός της αίθουσας περιβάλλον ή
παρεμποδίζουν με οποιονδήποτε τρόπο την ομαλή διεξαγωγή των εξετάσεων, αποβάλλονται από την αίθουσα
και αποκλείονται άμεσα από τις εξετάσεις με απόφαση
της Επιτροπής του Εξεταστικού Κέντρου. Η Επιτροπή του
Εξεταστικού Κέντρου αποφασίζει οριστικά, αφού ακούσει τον εγκαλούμενο υποψήφιο και συντάσσει πρακτικό
επί του οποίου πρέπει να περιγράφονται λεπτομερώς τα
πραγματικά δεδομένα και περιστατικά που στοιχειοθετούν τη συγκεκριμένη παραβίαση της διαδικασίας, την
οποία διέπραξε ο υποψήφιος.
Σε κάθε περίπτωση αποκλεισμού υποψηφίου από τις
εξετάσεις σύμφωνα με τα ανωτέρω, η Επιτροπή Εξεταστικού Κέντρου σημειώνει τον βαθμό «μηδέν (0)» στο
αντίστοιχο τετράδιο. Κάτω από τον βαθμό υπογράφει
ο/η Πρόεδρος της Επιτροπής και τίθεται η σχετική σφραγίδα του σχολείου που λειτουργεί ως εξεταστικό κέντρο.
Απαγορεύεται η είσοδος, στους εξωτερικούς και εσωτερικούς χώρους των Εξεταστικών Κέντρων, οποιουδή-
ποτε προσώπου που δεν σχετίζεται με την εξεταστική
διαδικασία και δεν επιτρέπονται οποιεσδήποτε παρεμβάσεις στο έργο της Επιτροπής Εξεταστικού Κέντρου,
των επιτηρητών και των αξιολογητών προφορικού λόγου ή των μελών των ειδικών τριμελών επιτροπών. Στα
Ειδικά Εξεταστικά Κέντρα, λόγω των αυξημένων ειδικών
αναγκών που μπορεί να αντιμετωπίζει κάποιος υποψήφιος (προβλήματα περιορισμένης όρασης, κινητικά
προβλήματα κ.λπ.), δύναται κατ’ εξαίρεση να επιτραπεί
η είσοδος σε συνοδό μέχρι την τοποθέτηση του εξεταζόμενου στην αίθουσα εξέτασης, κατόπιν ενημέρωσης
της Επιτροπής Ειδικού Εξεταστικού Κέντρου και παροχής
σχετικής έγκρισης.
Δεδομένου ότι τα κινητά τηλέφωνα παραδίδονται
στην είσοδο, επισημαίνεται ότι είναι απαραίτητο κάθε
υποψήφιος να έχει μαζί του σε έντυπη μορφή όλα τα
απαραίτητα δικαιολογητικά ταυτοποίησης και το Δελτίο
Εξεταζομένου.
Οι υποψήφιοι και όλοι οι εμπλεκόμενοι στις εξετάσεις
έχουν υποχρέωση να επιδεικνύουν κόσμια συμπεριφορά και να ακολουθούν τις υποδείξεις και συστάσεις
των μελών της Επιτροπής Εξεταστικού Κέντρου και των
Επιτηρητών.
Άρθρο 4
Διαδικασία γραπτώς εξεταζόμενων υποψηφίων
Η Επιστημονική Επιτροπή που προβλέπεται στην
περ. β της παρ. 12 του άρθρου 7 του ΚΕΙ, συνεδριάζει την
ημέρα των εξετάσεων στον προκαθορισμένο χώρο του
Υπουργείου Παιδείας, Θρησκευμάτων και Αθλητισμού
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
και σε χρόνο τέτοιο, ώστε να διενεργηθούν έγκαιρα όλες
οι απαραίτητες διαδικασίες.
Τα θέματα των εξετάσεων για όλες τις κατηγορίες
εξεταζομένων επιλέγονται με τυχαίο τρόπο, κατόπιν
ηλεκτρονικής κλήρωσης που διενεργεί η Επιστημονική Επιτροπή επί του συνόλου των θεμάτων που είναι
αναρτημένα στην Τράπεζα Θεμάτων. Η Επιστημονική
Επιτροπή έχει τη δυνατότητα κατά τη μορφοποίηση
των αρχείων με τα κληρωθέντα θέματα, να προβαίνει σε
οποιαδήποτε παρέμβαση στη σειρά με την οποία παρατίθενται οι πιθανές ορθές απαντήσεις επί των θεμάτων.
Για τους γραπτώς εξεταζόμενους υποψηφίους, οι ερωτήσεις των Θεματικών Ενοτήτων είναι είκοσι (20) στο
σύνολο, με την εξής κατανομή: Τέσσερις (4) ερωτήσεις
Γεωγραφίας, τέσσερις (4) ερωτήσεις Πολιτισμού, έξι (6)
ερωτήσεις Ιστορίας και έξι (6) ερωτήσεις Θεσμών του
Πολιτεύματος. Αναφορικά με την εξέταση της Ελληνικής
Γλώσσας, στην ενότητα «Κατανόηση και Παραγωγή Γραπτού Λόγου», οι υποψήφιοι καλούνται να απαντήσουν σε
δεκαοκτώ (18) ερωτήσεις και να συνθέσουν ένα σύντομο
κείμενο. Στην ενότητα «Κατανόηση Προφορικού Λόγου»
οι υποψήφιοι καλούνται να απαντήσουν σε δέκα (10)
ερωτήσεις και στην ενότητα «Παραγωγή Προφορικού
Λόγου» εξετάζονται σε ένα (1) εκ των τεσσάρων (4) θεμάτων που έχουν κληρωθεί.
Η εκπομπή των θεμάτων στα εξεταστικά κέντρα γίνεται μέσω του ηλεκτρονικού συστήματος ΣΑΜ των Πανελ-
λαδικών Εξετάσεων, αφού έχουν κλείσει οι πύλες όλων
των Εξεταστικών και Ειδικών Εξεταστικών Κέντρων και οι
εξεταζόμενοι έχουν καταλάβει τις θέσεις τους. Η Επιστημονική Επιτροπή, με την επικουρία της Ομάδας Συνδέ-
σμων μεταξύ των Επιτροπών των Εξεταστικών Κέντρων
και της Επιστημονικής και Οργανωτικής Επιτροπής, η
οποία εδρεύει στο Υπουργείο Παιδείας, Θρησκευμάτων
και Αθλητισμού, δέχεται τυχόν ερωτήματα που τεθούν
από τα Εξεταστικά και Ειδικά Εξεταστικά Κέντρα και
αποφασίζει επί της παροχής διευκρινίσεων και οδηγιών.
Η διαδικασία ξεκινά με τη γραπτή εξέταση στις Θεματικές Ενότητες και την εξέταση της Ελληνικής Γλώσσας
στην ενότητα «Κατανόηση και Παραγωγή Γραπτού Λόγου», η διάρκεια της οποίας είναι εκατόν πενήντα (150)
λεπτά.
Με την ολοκλήρωση της γραπτής δοκιμασίας οι εξεταζόμενοι έχουν διάλειμμα δεκαπέντε (15) λεπτών.
Ακολουθεί η εξέταση της Ελληνικής Γλώσσας στην
ενότητα «Κατανόηση Προφορικού Λόγου», η οποία διαρκεί έως δεκαπέντε (15) λεπτά. Ειδικότερα, η διαδικασία
κατανόησης του ηχογραφημένου κειμένου έχει ως εξής:
Η ακρόαση των δύο κειμένων του θέματος που έχει κληρωθεί γίνεται δύο φορές, ενώ ενδιαμέσως δίνεται χρόνος
τριών (3) λεπτών για την επεξεργασία των ασκήσεων.
Μετά το τέλος των ακροάσεων, οι εξεταζόμενοι έχουν
στη διάθεσή τους τρία (3) ακόμη λεπτά για τη μεταφορά των απαντήσεών τους στο φύλλο απαντήσεων του
σχετικού τετραδίου.
Στη συνέχεια, με μέριμνα των επιτηρητών, οι υποψήφιοι προσέρχονται ανά δύο ενώπιον των δύο αξιολογητών
για την εξέταση της Ελληνικής Γλώσσας στην ενότητα
«Παραγωγή Προφορικού Λόγου», διάρκειας έως δεκαπέντε (15) λεπτών. Η εξέταση στην παραγωγή του προφορι-
κού λόγου διακρίνεται στις εισαγωγικές ερωτήσεις και τις
δραστηριότητες επικοινωνίας - επίλυσης προβλήματος
(μέσα από φωτογραφίες). Η κατανομή των υποψηφίων
στις αίθουσες αξιολόγησης παραγωγής προφορικού
λόγου γίνεται με μέριμνα και ευθύνη της Επιτροπής του
οικείου Εξεταστικού Κέντρου.
Τέλος, σχετικές οδηγίες δίνονται με κάθε πρόσφορο
μέσο το αργότερο έως την παραμονή της ημερομηνίας
των εξετάσεων στους επιτηρητές, με μέριμνα των Προέδρων των εξεταστικών κέντρων.
Άρθρο 5
Διαδικασία προφορικώς εξεταζόμενων
υποψηφίων ειδικών κατηγοριών
Υποψήφιοι που εμπίπτουν στις διατάξεις της παρ. 3
του άρθρου 7 του ΚΕΙ, δηλαδή άτομα άνω των 62 ετών,
καθώς και όσοι αδυνατούν να συμμετάσχουν σε γραπτή
δοκιμασία λόγω διαγνωσμένης, από τις αρμόδιες υπηρεσίες, οποιασδήποτε μορφής μαθησιακής δυσκολίας
εξετάζονται μετά από αίτησή τους στην πλατφόρμα των
εξετάσεων αποκλειστικά προφορικά σε Ειδικά Εξεταστικά Κέντρα. Η εξεταστέα ύλη, ο αριθμός εξεταζόμενων
ερωτήσεων και η διάρκεια εξέτασης για τους υποψηφίους που υπάγονται στις προαναφερόμενες κατηγορίες,
είναι ίδια με αυτή των υποψηφίων που συμμετέχουν
σε γραπτή εξέταση με εξαίρεση το ότι δεν εξετάζονται
στην ενότητα «Κατανόηση και Παραγωγή Προφορικού
Λόγου».
Ο χρόνος προετοιμασίας ορίζεται από σαράντα πέντε (45) έως εκατόν είκοσι (120) λεπτά, ενώ ο χρόνος
προφορικής εξέτασης διαρκεί μέχρι τριάντα (30) λεπτά.
Προφορικά εξετάζονται επίσης υποψήφιοι με αναπηρία σε ειδική ύλη που καθορίζεται από την Επιστημονική
Επιτροπή και η οποία δεν μπορεί να είναι λιγότερη από
το ένα πέμπτο (1/5) της ύλης που αποτελεί την Τράπεζα
Θεμάτων. Ο αριθμός εξεταζόμενων ερωτήσεων ανέρχεται στις δέκα (10), οι οποίες κατανέμονται ως ακολού-
θως: τρεις (3) ερωτήσεις Ιστορίας, τρεις (3) Θεσμών του
Πολιτεύματος, δύο (2) Γεωγραφίας και δύο (2) Πολιτισμού θέματα. Οι υποψήφιοι της εν λόγω κατηγορίας δεν
εξετάζονται στην ενότητα «Κατανόηση και Παραγωγή
Προφορικού Λόγου».
Ο χρόνος προετοιμασίας ορίζεται από σαράντα πέντε (45) έως εκατόν είκοσι (120) λεπτά, ενώ ο χρόνος
προφορικής εξέτασης διαρκεί μέχρι τριάντα (30) λεπτά.
Την ευθύνη διενέργειας των εξετάσεων στα Ειδικά
Εξεταστικά Κέντρα Π.Ε.Γ.Π. έχει η Επιτροπή Ειδικού Εξεταστικού Κέντρου.
Η κατάσταση των υποψηφίων που θα εξεταστούν στα
Ειδικά Εξεταστικά Κέντρα εγκρίνεται από την Οργανωτική Επιτροπή και με μέριμνά της αποστέλλεται στην
οικεία Επιτροπή Ειδικού Εξεταστικού Κέντρου. Σε αυτήν
αναγράφεται ο ΜΑΕ και ο αριθμός του ταξιδιωτικού εγγράφου ή άλλου αποδεικτικού ταυτοπροσωπίας. Η Επι-
τροπή Ειδικού Εξεταστικού Κέντρου αναρτά στην είσοδο
του Ειδικού Εξεταστικού Κέντρου, μία (1) τουλάχιστον
ημέρα πριν από την έναρξη των εξετάσεων, λίστα με τον
ΜΑΕ των υποψηφίων. Επίσης, οφείλει να διασφαλίσει τις
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
τυχόν ειδικές συνθήκες που απαιτούνται για την ομαλή
διεξαγωγή της διαδικασίας (π.χ. αποφυγή επίτασης του
άγχους των υποψηφίων, έντονων ήχων ή απότομων
εναλλαγών, ειδικός φωτισμός κ.λπ.), ενημερώνοντας
σχετικά τα μέλη των Επιτροπών και τους επιτηρητές.
Για κωφούς ή βαρήκοους υποψηφίους παρέχεται δωρεάν υπηρεσία διερμηνείας από πιστοποιημένο διερ-
μηνέα της Ελληνικής Νοηματικής Γλώσσας τον οποίο
υποδεικνύει η Οργανωτική Επιτροπή.
Για τυφλούς ή αμβλύωπες υποψηφίους, με μέριμνα
του Προέδρου της Επιτροπής του Εξεταστικού Κέντρου
ορίζεται επιτηρητής ο οποίος συνοδεύει τον υποψήφιο
κατά τη διάρκεια της εξεταστικής διαδικασίας, παρέχοντας κάθε δυνατή συνδρομή.
Για τυχόν περιπτώσεις που δεν είναι δυνατό να υπαχθούν στον ανωτέρω καθοριζόμενο τρόπο εξέτασης,
επειδή απαιτούν ειδικώς εξατομικευμένο τρόπο, ο Πρόεδρος της Επιτροπής του οικείου Εξεταστικού Κέντρου
ενημερώνει άμεσα την Οργανωτική Επιτροπή.
Η οικεία Επιτροπή Ειδικού Εξεταστικού Κέντρου οφείλει να μεριμνήσει για τον καθορισμό των αιθουσών
προφορικής εξέτασης και την κατανομή σε αυτές των
Ειδικών Τριμελών Επιτροπών Εξετάσεων.
Κάθε εμπλεκόμενος στη διαδικασία υποχρεούται στην
προστασία των προσωπικών δεδομένων των εξεταζόμενων και τη διαχείρισή τους με τη δέουσα εμπιστευτικότητα.
Για την εκπομπή των θεμάτων στα Ειδικά Εξεταστικά
Κέντρα και την παροχή τυχόν διευκρινίσεων επί αυτών,
ισχύουν αντίστοιχα τα προαναφερόμενα στο άρθρο 4.
Άρθρο 6
Συγκρότηση και λειτουργία ομάδων, ατομικών
και συλλογικών οργάνων για τη διεξαγωγή των
εξετάσεων του Π.Ε.Γ.Π.
1. Με την παρούσα απόφαση ορίζονται Συλλογικά
Όργανα και Ομάδες, η συγκρότηση των οποίων γίνεται
με απόφαση του Γενικού Γραμματέα Ιθαγένειας, ως εξής:
α. Περιφερειακές Επιτροπές Οργάνωσης Εξετάσεων
Π.Ε.Γ.Π.
β. Επιτροπές Εξεταστικών Κέντρων και Επιτροπές Ειδικών Εξεταστικών Κέντρων Π.Ε.Γ.Π.
γ. Μητρώο Αξιολογητών-Βαθμολογητών Π.Ε.Γ.Π.
δ. Ομάδες Επιτηρητών Εξεταστικών Κέντρων Π.Ε.Γ.Π.
ε. Ειδικές Τριμελείς Επιτροπές Εξετάσεων Ειδικών Εξεταστικών Κέντρων.
στ. Ομάδα Υποστήριξης της Οργανωτικής Επιτροπής
κατά τη διάρκεια της προετοιμασίας των Εξετάσεων
(όσον αφορά στο Υπουργείο Εσωτερικών).
ζ. Ομάδα Μετάδοσης των Θεμάτων μέσω του Συστήματος Ασφαλούς Μετάδοσης του Υπουργείου Παιδείας,
Θρησκευμάτων και Αθλητισμού.
η. Ομάδα Συνδέσμων μεταξύ των Επιτροπών των Εξεταστικών Κέντρων και των Ειδικών Εξεταστικών Κέντρων
και της Επιστημονικής και Οργανωτικής Επιτροπής.
θ. Ομάδα Επικουρικού Προσωπικού της Οργανωτικής
Επιτροπής (όσον αφορά στο Υπουργείο Παιδείας, Θρησκευμάτων και Αθλητισμού).
ι. Ομάδα Γραμματειακής Υποστήριξης της Επιστημονικής Επιτροπής.
ια. Επιτροπές Βαθμολογικών Κέντρων Π.Ε.Γ.Π.
ιβ. Ομάδα ελέγχου, εκκαθάρισης, πληρωμής, παρακολούθησης και υποβολής ηλεκτρονικών φορολογικών
αρχείων για το σύνολο των αποζημιώσεων των ατομικών
και συλλογικών οργάνων των απασχολούμενων στις εξετάσεις Π.Ε.Γ.Π..
Ειδικότερα:
α. Σε κάθε Περιφερειακή Διεύθυνση Εκπαίδευσης
(Π.Δ.Ε.) όπου λειτουργούν περισσότερα από ένα Εξεταστικά Κέντρα συστήνεται Περιφερειακή Επιτροπή Οργά-
νωσης Εξετάσεων Π.Ε.Γ.Π. (Π.Ε.Ο.Ε.Π.Ε.Γ.Π.), η οποία είναι
επταμελής και αποτελείται από πέντε (5) στελέχη του
Υπουργείου Παιδείας, Θρησκευμάτων και Αθλητισμού
και δύο (2) στελέχη του Υπουργείου Εσωτερικών, με τους
αντίστοιχους αναπληρωτές τους. Για την Π.Δ.Ε. Αττικής
προβλέπεται η συγκρότηση δύο (2) Περιφερειακών Επιτροπών. Η πρώτη ονομάζεται Α’ Π.Ε.Ο.Ε.Π.Ε.Γ.Π. και έχει
χωρική αρμοδιότητα στην Α’ και Β’ Διεύθυνση Δευτεροβάθμιας Εκπαίδευσης Αθηνών. Η δεύτερη ονομάζε-
ται Β’ Π.Ε.Ο.Ε.Π.Ε.Γ.Π. και έχει χωρική αρμοδιότητα στις
υπόλοιπες Διευθύνσεις Δευτεροβάθμιας Εκπαίδευσης
της Π.Δ.Ε. Αττικής. Στην Π.Δ.Ε. Κεντρικής Μακεδονίας η
Π.Ε.Ο.Ε.Π.Ε.Γ.Π. είναι εννεαμελής και αποτελείται από έξι
(6) στελέχη του Υπουργείου Παιδείας, Θρησκευμάτων
και Αθλητισμού και τρία (3) στελέχη του Υπουργείου
Εσωτερικών, με τους αντίστοιχους αναπληρωτές τους.
Πρόεδρος της Περιφερειακής Επιτροπής ορίζεται ο/η
Περιφερειακός/ή Διευθυντής/ντρια Εκπαίδευσης ή ο
νόμιμος αναπληρωτής του ή άλλο στέλεχος του Υπουργείου Παιδείας, Θρησκευμάτων και Αθλητισμού. Για την
υποστήριξη του έργου της Επιτροπής, ορίζεται ως Γραμματέας υπάλληλος του Υπουργείου Παιδείας, Θρησκευ-
μάτων και Αθλητισμού ή του Υπουργείου Εσωτερικών.
Η Π.Ε.Ο.Ε.Π.Ε.Γ.Π. συγκροτείται κατόπιν εισηγήσεων των
αρμοδίων οργάνων του Υπουργείου Εσωτερικών και του
Υπουργείου Παιδείας, Θρησκευμάτων και Αθλητισμού
κατά λόγο αρμοδιότητάς τους. Εποπτεύει και συντονίζει
τη διενέργεια των εξετάσεων στη χωρική της αρμοδιότητα με επιτόπιους ελέγχους και μεριμνά για την ομαλή
κι απρόσκοπτη προετοιμασία των Εξεταστικών και Ειδικών Εξεταστικών Κέντρων σε συνεργασία με τις οικείες
επιτροπές, σύμφωνα με τις παρεχόμενες από την Οργανωτική Επιτροπή, ειδικότερες οδηγίες.
β. Σε κάθε Εξεταστικό Κέντρο συστήνεται Επιτροπή
Εξεταστικού Κέντρου Π.Ε.Γ.Π.. Η Επιτροπή αυτή αποτελείται από πέντε (5) μέλη, από τα οποία τρία (3) είναι
στελέχη του Υπουργείου Παιδείας, Θρησκευμάτων και
Αθλητισμού και δύο (2) είναι στελέχη του Υπουργείου
Εσωτερικών, με τους αντίστοιχους αναπληρωτές τους.
Στα τρία τακτικά μέλη, όπως και στα αντίστοιχα αναπληρωματικά που προέρχονται από το Υπουργείο Παιδεί-
ας, Θρησκευμάτων και Αθλητισμού συμπεριλαμβάνεται
υποχρεωτικά ο/η Διευθυντής/ντρια ή Υποδιευθυντής/
ντρια της σχολικής μονάδας που στεγάζεται στο σχολικό
συγκρότημα που έχει επιλεγεί ως Εξεταστικό Κέντρο
καθώς και ένας εξειδικευμένος χειριστής του ηλεκτρονικού συστήματος μετάδοσης θεμάτων των Πανελλα-
δικών Εξετάσεων. Στα δύο τακτικά μέλη, όπως και στα
αντίστοιχα αναπληρωματικά που προέρχονται από το
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
Υπουργείο Εσωτερικών συμπεριλαμβάνεται στέλεχος
της Γενικής Γραμματείας Ιθαγένειας ή ελλείψει αυτού
στέλεχος άλλης οργανικής μονάδας του Υπουργείου
Εσωτερικών, το οποίο ορίζεται με την απόφαση συγκρότησης της οικείας Επιτροπής Εξεταστικού Κέντρου ως
υπεύθυνο για την εποπτεία και τον έλεγχο της Ομάδας
Επιτηρητών η οποία προβλέπεται στην παράγραφο δ’
του παρόντος άρθρου. Ως Γραμματέας της Επιτροπής
ορίζεται υπάλληλος του Υπουργείου Εσωτερικών ή του
Υπουργείου Παιδείας, Θρησκευμάτων και Αθλητισμού.
Σε όσα εξεταστικά κέντρα ο αριθμός των υποψηφίων
είναι άνω των ενενήντα (90) ατόμων, για την υποστήριξη
του έργου της Επιτροπής δύναται να ορίζονται δύο (2)
Γραμματείς που είναι υπάλληλοι του Υπουργείου Εσωτερικών ή του Υπουργείου Παιδείας, Θρησκευμάτων
και Αθλητισμού.
Η στελέχωση των Επιτροπών Εξεταστικών Κέντρων
Π.Ε.Γ.Π. γίνεται κατόπιν εισηγήσεων των αρμοδίων οργάνων του Υπουργείου Εσωτερικών και του Υπουργεί-
ου Παιδείας, Θρησκευμάτων και Αθλητισμού κατά λόγο
αρμοδιότητάς τους.
Σε περίπτωση που σε μια Π.Δ.Ε. λειτουργεί μόνο ένα
(1) Εξεταστικό Κέντρο, η Επιτροπή Εξεταστικού Κέντρου
αποτελείται από εννέα (9) μέλη, από τα οποία έξι (6) είναι στελέχη του Υπουργείου Παιδείας, Θρησκευμάτων
και Αθλητισμού και τρία (3) στελέχη του Υπουργείου
Εσωτερικών, με τους αντίστοιχους αναπληρωτές τους.
Πρόεδρος της Επιτροπής ορίζεται ο/η Περιφερειακός/ή
Διευθυντής/ντρια Εκπαίδευσης ή ο/η νόμιμος/η αναπληρωτής/τρια του/της. Για την υποστήριξη του έργου
της Επιτροπής, ορίζονται δύο (2) Γραμματείς που είναι
υπάλληλοι του Υπουργείου Εσωτερικών ή του Υπουργείου Παιδείας, Θρησκευμάτων και Αθλητισμού.
Σε κάθε Ειδικό Εξεταστικό Κέντρο συστήνεται Επιτροπή Ειδικού Εξεταστικού Κέντρου. Οι Επιτροπές Ειδικών
Εξεταστικών Κέντρων αποτελούνται από εννέα (9) μέλη
εκ των οποίων πέντε (5) είναι στελέχη του Υπουργείου
Παιδείας, Θρησκευμάτων και Αθλητισμού και τέσσερα
(4) στελέχη του Υπουργείου Εσωτερικών, με τους αντίστοιχους αναπληρωτές τους. Πρόεδρος ορίζεται ένα μέ-
λος της Οργανωτικής Επιτροπής ή Προϊστάμενος/η της
Κεντρικής ή Περιφερειακής Διεύθυνσης Ιθαγένειας του
Υπουργείου Εσωτερικών. Στα πέντε τακτικά μέλη, όπως
και στα αντίστοιχα αναπληρωματικά που προέρχονται
από το Υπουργείο Παιδείας, Θρησκευμάτων και Αθλητισμού συμπεριλαμβάνεται υποχρεωτικά ο/η Διευθυντής/
ντρια ή Υποδιευθυντής/ντρια της οικείας σχολικής μονάδας ως αναπληρωτής/τρια Πρόεδρος, ένας (1) τουλά-
χιστον εκπαιδευτικός Ειδικής Αγωγής καθώς και ένας (1)
εξειδικευμένος χειριστής του ηλεκτρονικού συστήματος
μετάδοσης θεμάτων των Πανελλαδικών Εξετάσεων. Στα
δύο τακτικά μέλη, όπως και στα αντίστοιχα αναπληρωματικά που προέρχονται από το Υπουργείο Εσωτερικών
συμπεριλαμβάνεται στέλεχος της Γενικής Γραμματείας
Ιθαγένειας ή ελλείψει αυτού στέλεχος άλλης οργανικής
μονάδας του Υπουργείου Εσωτερικών, το οποίο με την
απόφαση συγκρότησης της οικείας Επιτροπής Εξεταστικού Κέντρου ορίζεται ειδικότερα ως υπεύθυνο για
την εποπτεία και τον έλεγχο της Ομάδας Επιτηρητών η
οποία προβλέπεται στην παράγραφο δ’ του παρόντος
άρθρου. Για την υποστήριξη του έργου της Επιτροπής,
ορίζεται ως Γραμματέας, υπάλληλος του Υπουργείου
Εσωτερικών ή του Υπουργείου Παιδείας, Θρησκευμάτων και Αθλητισμού.
Επίσης, σε κάθε Ειδικό Εξεταστικό Κέντρο, μετά από
εισήγηση της οικείας Διεύθυνσης Δευτεροβάθμιας
Εκπαίδευσης, ορίζεται ένας (1) ιατρός (του δημόσιου
ή ιδιωτικού τομέα) και ένας/μία νοσηλευτής/τρια (του
δημόσιου ή ιδιωτικού τομέα) ή εκπαιδευτικοί με την ειδικότητα ιατρού ή νοσηλευτή/τριας, οι οποίοι παρευρί-
σκονται στον χώρο λειτουργίας του Ειδικού Εξεταστικού
Κέντρου καθ’ όλη τη διάρκεια των εξετάσεων. Οι οριζόμενοι υγειονομικοί, οφείλουν να είναι παρόντες στις 7:00
π.μ., ώρα έναρξης προσέλευσης των υποψηφίων στα
Ειδικά Εξεταστικά Κέντρα.
Με την απόφαση ορισμού των μελών Επιτροπών Εξεταστικών και Ειδικών Εξεταστικών Κέντρων ορίζονται
έως δύο (2) άτομα βοηθητικό προσωπικό, αποκλειστικά
υπεύθυνα για την τήρηση της καθαριότητας και της υγιεινής σε όλους τους χώρους διενέργειας των εξετάσεων.
Κάθε Επιτροπή Εξεταστικού και Ειδικού Εξεταστικού
Κέντρου έχει απαρτία, εφόσον οι παρόντες είναι περισσότεροι των απόντων. Κατά τη λήψη των αποφάσεων,
σε περίπτωση ισοψηφίας, υπερισχύει η ψήφος του Προέδρου.
Η Επιτροπή του Εξεταστικού και Ειδικού Εξεταστικού
Κέντρου έχει ως έργο την οργάνωση, τον συντονισμό
και την εν γένει ομαλή λειτουργία του Εξεταστικού και
Ειδικού Εξεταστικού Κέντρου, σύμφωνα με τις οδηγίες
της Επιστημονικής και της Οργανωτικής Επιτροπής. Επιπλέον, έχει την ευθύνη να αντιμετωπίσει οποιαδήποτε
κατάσταση έκτακτης ανάγκης παρουσιαστεί κατά τη
διάρκεια διεξαγωγής των εξετάσεων.
Συγκεκριμένα, προβαίνει στην κατανομή των εξεταζόμενων στις αίθουσες του Εξεταστικού ή Ειδικού Εξετα-
στικού Κέντρου, στον έλεγχο ταυτοπροσωπίας και στην
καταγραφή των απόντων, στην αναπαραγωγή των θεμάτων σε φωτοαντίγραφα και στον έλεγχο της πιστής και
ακριβούς αναπαραγωγής τους, στη διανομή των θεμάτων στους εξεταζόμενους, στην επιτήρησή τους, στην
κατανομή των υποψηφίων για εξέταση στη δεξιότητα
παραγωγής προφορικού λόγου, στη φροντίδα για την
έγκαιρη τοποθέτηση της φορητής ηχητικής εγκατάστασης και στον έλεγχο για την καλή λειτουργία αυτής, στην
επιβολή των προβλεπόμενων πειθαρχικών κυρώσεων
της παρούσας απόφασης και γενικά, στη λήψη κάθε μέτρου που, κατά την κρίση της, εξασφαλίζει την απρόσκο-
πτη και αδιάβλητη διεξαγωγή των εξετάσεων.
Επίσης, επιβλέπει τη διαδικασία ώστε στη διάρκεια
της εξέτασης οι υποψήφιοι να ανταποκρίνονται στα
ζητούμενα της κάθε ενότητας της εξέτασης σύμφωνα
με τις οδηγίες που έχει δώσει η Επιστημονική Επιτροπή,
να απαντούν σε όλα τα ερωτήματα εντός του καθορισμένου χρόνου για κάθε αντικείμενο εξέτασης, να
χρησιμοποιούν τα τυποποιημένα έντυπα για τις απαντήσεις τους και στυλό διαρκείας χρώματος μπλε ή
μαύρου (επισημαίνεται ότι δεν επιτρέπεται η χρήση
διορθωτικού) και βεβαιώνεται ότι οι υποψήφιοι δεν
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
αποχωρούν από την αίθουσα εξετάσεων πριν από τον
οριζόμενο κατά περίπτωση χρόνο δυνατής αποχώρησης, ο οποίος δεν μπορεί να είναι μικρότερος από το
ένα τρίτο (1/3) της συνολικής διάρκειας εξέτασης κάθε
εξεταστικής ενότητας.
Η Επιτροπή είναι επιπροσθέτως αρμόδια να εξετάζει επιτόπου και αποκλειστικά κατά τη διάρκεια των
εξετάσεων, τυχόν ενστάσεις ή παράπονα που υποβάλλονται, ενώπιον της, από υποψηφίους του οικείου
εξεταστικού κέντρου, λαμβάνοντας ταυτόχρονα κάθε
απαραίτητο μέτρο για τη διασφάλιση της απρόσκοπτης διεξαγωγής της εξεταστικής διαδικασίας και τη
μη όχληση των υπολοίπων υποψηφίων. Τυχόν τέτοια
συμβάντα καθώς και η έκβαση αυτών, καταγράφονται
στο πρακτικό που συντάσσεται μετά το πέρας της εξεταστικής διαδικασίας.
Η οικεία Επιτροπή Εξεταστικού Κέντρου οφείλει να
μεριμνήσει για τον συντονισμό και την βέλτιστη κατανομή της Ομάδας Επιτηρητών στις αίθουσες και τους
λοιπούς χώρους του εξεταστικού κέντρου. Το μέλος της
Επιτροπής Εξεταστικού ή Ειδικού Εξεταστικού Κέντρου
που προέρχεται από το Υπουργείο Εσωτερικών και έχει
επιφορτιστεί με το έργο της εποπτείας και του ελέγχου
της Ομάδας Επιτηρητών, οφείλει να διασφαλίζει ότι όλοι
οι επιτηρητές έχουν αντιληφθεί το έργο και την αποστολή τους και ασκούν τα καθήκοντά τους σύμφωνα με
τα όσα αναφέρονται στην παράγραφο δ’ του παρόντος
άρθρου και αναλύονται με τις ειδικότερες οδηγίες της
Οργανωτικής Επιτροπής.
Ο Πρόεδρος και ο Γραμματέας της Επιτροπής Εξεταστικού ή Ειδικού Εξεταστικού Κέντρου, έχουν την ευ-
θύνη καταχώρισης των στοιχείων του προσωπικού που
απασχολήθηκε καθώς και των στοιχείων των παρόντων
υποψηφίων στην ειδική πλατφόρμα της Γενικής Γραμματείας Ιθαγένειας.
Τέλος, η Επιτροπή Εξεταστικού ή Ειδικού Εξεταστικού
Κέντρου είναι υπεύθυνη για τη συγκέντρωση, ταξινόμηση και αποστολή των τετραδίων και των απαντητικών
εντύπων στα Βαθμολογικά Κέντρα. Η αποστολή γίνεται
με υπηρεσία ταχυμεταφοράς, με υπηρεσιακό αυτοκίνητο
ή με οποιοδήποτε μεταφορικό μέσο κρίνεται απαραίτητο. Κάθε αποστολή απαντητικών εντύπων και τετραδίων
συνοδεύεται από πρακτικό παράδοσης και παραλαβής,
υπογεγραμμένο από τον Πρόεδρο και τον Γραμματέα της
Επιτροπής Εξεταστικού ή Ειδικού Εξεταστικού Κέντρου.
γ. Πριν την έναρξη κάθε εξεταστικής διαδικασίας, η Διεύθυνση Εξετάσεων και Πιστοποιήσεων του Υπουργείου
Παιδείας, Θρησκευμάτων και Αθλητισμού στέλνει προς
τις Περιφερειακές Διευθύνσεις Εκπαίδευσης σχετική
πρόσκληση, προκειμένου να υποβληθούν αιτήσεις εκδήλωσης ενδιαφέροντος όσων εκπαιδευτικών δημόσιας
ή ιδιωτικής εκπαίδευσης επιθυμούν να ενταχθούν στο
Μητρώο Αξιολογητών-Βαθμολογητών.
Η εισήγηση για τα κριτήρια επιλογής των εκπαιδευτικών για τη συγκρότηση του Μητρώου Αξιολογητών-Βαθ-
μολογητών γίνεται με ευθύνη της Επιστημονικής Επιτροπής και κυρώνεται με απόφαση του Γενικού Γραμματέα
Ιθαγένειας που λαμβάνει εμπιστευτικό πρωτόκολλο για
τη διασφάλιση του αδιάβλητου της διαδικασίας.
δ. Σε κάθε εξεταστικό κέντρο συστήνεται Ομάδα Επιτηρητών μέλη της οποίας μπορεί να είναι εκπαιδευτι-
κοί δημόσιας ή ιδιωτικής εκπαίδευσης, υπάλληλοι του
Υπουργείου Εσωτερικών ή του Υπουργείου Παιδείας,
Θρησκευμάτων και Αθλητισμού με οποιοδήποτε καθεστώς απασχόλησης καθώς και υπάλληλοι όλων των
εποπτευόμενων φορέων ή των οικείων Ν.Π.Δ.Δ. των εν
λόγω Υπουργείων. Ως επιτηρητές μπορούν επίσης να
επιλεγούν υπάλληλοι των λοιπών Υπουργείων και εποπτευόμενων από αυτά φορέων, των Αποκεντρωμένων
Διοικήσεων, των Ανεξάρτητων Αρχών και των Οργανισμών Τοπικής Αυτοδιοίκησης.
Η εισήγηση για την επιλογή των επιτηρητών γίνεται
με ευθύνη της Οργανωτικής Επιτροπής και μετά την έκδοση της σχετικής απόφασης του Γενικού Γραμματέα
Ιθαγένειας, αποστέλλονται ονομαστικοί πίνακες στις Περιφερειακές Επιτροπές Οργάνωσης Εξετάσεων Π.Ε.Γ.Π..
Την ευθύνη της πρόσκλησης εκδήλωσης ενδιαφέροντος
έχει η Γενική Γραμματεία Ιθαγένειας σε συνεργασία με
τις αρμόδιες υπηρεσίες του Υπουργείου Παιδείας, Θρησκευμάτων και Αθλητισμού.
Την ημέρα των εξετάσεων οι επιτηρητές, οι οποίοι
οφείλουν να προσέλθουν στον χώρο του Εξεταστικού
ή Ειδικού Εξεταστικού Κέντρου στις 06.00 π.μ., εφαρμόζουν πιστά τις οδηγίες της Οργανωτικής Επιτροπής
και της Επιτροπής Εξεταστικού ή Ειδικού Εξεταστικού
Κέντρου, είναι προσωπικά υπεύθυνοι για τη διατήρηση
της τάξης και την επιτήρηση των υποψηφίων καθ’ όλη
τη διάρκεια της εξέτασης εντός της αίθουσας στην οποία
έχουν τοποθετηθεί και αναφέρουν αμέσως στην οικεία
Επιτροπή όποιο πρόβλημα προκύψει.
Ο αριθμός επιτηρητών σε κάθε αίθουσα που διενεργούνται οι γραπτές εξετάσεις ορίζεται σε δύο (2). Ανά
τρεις (3) αίθουσες ορίζεται τουλάχιστον ένας (1) επιπλέον
επιτηρητής.
Οι επιτηρητές απαγορεύεται να παρέχουν οποιαδήποτε διευκρίνιση επί των θεμάτων. Κατά την παραλαβή των
τετραδίων των υποψηφίων διαγράφουν χιαστί τα κενά
διαστήματα, θέτουν την υπογραφή τους στο τέλος του
κειμένου και διαγράφουν χιαστί τον κενό χώρο κάτω από
την υπογραφή τους καθώς και αυτόν της τυχόν επόμενης
λευκής σελίδας. Οφείλουν να σέβονται τους κανόνες λειτουργίας των εξετάσεων και να ασκούν ευσυνείδητα τα
καθήκοντά τους. Απαγορεύεται να μιλούν μεταξύ τους
ή με τους εξεταζόμενους στην αίθουσα των εξετάσεων και να κάνουν οτιδήποτε μπορεί να ενοχλήσει ή να
αποσπάσει την προσοχή των εξεταζόμενων από το έργο
τους. Οι επιτηρητές, κατά την παραλαβή των τετραδίων,
είναι υπεύθυνοι για τον έλεγχο των ατομικών στοιχείων
των υποψηφίων ενώπιών τους, τα οποία καλύπτουν με
ευθύνη τους με επικόλληση αδιαφανούς ταινίας κατά
την παράδοσή τους από τον υποψήφιο και εξετάζουν
τα τετράδια με ιδιαίτερη προσοχή για τυχόν σημείωση
ονομαστικών ή άλλων διακριτικών στοιχείων που μπορούν να αποκαλύψουν την ταυτότητα του εξεταζόμε-
νου. Τα τετράδια των υποψηφίων παραδίδονται μέσα
σε φάκελο με πρωτόκολλο παραλαβής-παράδοσης από
τους Επιτηρητές στην Επιτροπή Εξεταστικού ή Ειδικού
Εξεταστικού Κέντρου.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
Η οικεία Επιτροπή Εξεταστικού ή Ειδικού Εξεταστικού
Κέντρου οφείλει να καταγράψει στο σχετικό πεδίο του
πρακτικού των εξετάσεων οποιοδήποτε συμβάν αφορά
σε επιτηρητή για τον οποίο διαπιστώθηκε με κάθε πρόσφορο μέσο ότι δεν τήρησε τα ανωτέρω, λαμβάνοντας
υπόψη τη γνώμη του μέλους της Επιτροπής το οποίο έχει
την ευθύνη εποπτείας και ελέγχου της Ομάδας Επιτηρητών εντός του εξεταστικού κέντρου.
Η Οργανωτική Επιτροπή Εξετάσεων δύναται να αποφασίζει τον αποκλεισμό συμμετοχής των προσώπων αυ-
τών σε οποιοδήποτε συλλογικό ή ατομικό όργανο των
εξετάσεων Π.Ε.Γ.Π..
ε. Οι Ειδικές Τριμελείς Επιτροπές Εξετάσεων είναι αρμόδιες για τη διενέργεια της προφορικής δοκιμασίας στα
Ειδικά Εξεταστικά Κέντρα των ατόμων που εμπίπτουν
στις διατάξεις της παρ. 3 του άρθρου 7 του ΚΕΙ. Οι Ειδικές
Τριμελείς Επιτροπές Εξετάσεων αποτελούνται από έναν
(1) υπάλληλο του Υπουργείου Εσωτερικών κατηγορίας
ΠΕ ή ΤΕ ως Πρόεδρο και δύο (2) εκπαιδευτικούς της δημόσιας ή ιδιωτικής εκπαίδευσης. Οι οδηγίες βαθμολόγη-
σης δίνονται από την Επιστημονική Επιτροπή. Επισημαίνεται ότι οι εκπαιδευτικοί που είναι μέλη των Επιτροπών
αυτών προέρχονται από το Μητρώο της παραγράφου γ’
του παρόντος άρθρου.
στ. Η Ομάδα Υποστήριξης της Οργανωτικής Επιτροπής
κατά τη διάρκεια της προετοιμασίας των Εξετάσεων (στο
Υπουργείο Εσωτερικών) έχει ως αντικείμενο την ανάληψη
όλων των ενεργειών για τη διεξαγωγή και προετοιμασία
των εξετάσεων σύμφωνα με τις εντολές της Οργανωτικής
Επιτροπής. Στις ενέργειες αυτές περιλαμβάνονται ιδίως
οι διαδικασίες καθορισμού των χώρων διεξαγωγής των
εξετάσεων και η κατανομή των υποψηφίων σε αυτά, η μέριμνα για την εν γένει κατάρτιση του προγράμματος των
εξετάσεων, η επικοινωνία και οι ενέργειες σχετικά με την
προμήθεια και τις διαγωνιστικές διαδικασίες αγαθών και
υπηρεσιών απαραίτητων για την πραγματοποίηση των εξετάσεων, οι ενέργειες για τη συγκρότηση των συλλογικών
οργάνων που προβλέπονται στη νομοθεσία, η προετοιμασία των προβλεπόμενων από τη νομοθεσία διοικητικών
πράξεων και εγγράφων, η προετοιμασία της λειτουργίας
των Βαθμολογικών Κέντρων καθώς και κάθε άλλη ενέργεια
που είναι απαραίτητη για την απρόσκοπτη διεξαγωγή των
εξετάσεων και προβλέπεται από την κείμενη νομοθεσία. Η
Ομάδα αποτελείται από μόνιμους ή αποσπασμένους υπαλλήλους του Υπουργείου Εσωτερικών και τουλάχιστον έναν
(1) υπάλληλο του Υπουργείου Παιδείας, Θρησκευμάτων και
Αθλητισμού που υποδεικνύεται από τα μέλη της Οργανωτικής Επιτροπής του εν λόγω Υπουργείου.
Για τη γραμματειακή υποστήριξη της Οργανωτικής και
της Επιστημονικής Επιτροπής καθ’ όλη τη διάρκεια προετοιμασίας και υλοποίησης των εξετάσεων Π.Ε.Γ.Π., καθώς
και για την υποστήριξη της αποστολής των θεμάτων των
εξετάσεων στα Εξεταστικά Κέντρα, συστήνονται οι εξής
ομάδες - συλλογικά όργανα, των οποίων η συγκρότηση γίνεται μετά από εισήγηση της αρμόδιας οργανικής
μονάδας του Υπουργείου Παιδείας, Θρησκευμάτων και
Αθλητισμού:
ζ. Ομάδα Μετάδοσης των Θεμάτων, η οποία αποτελείται από διοικητικούς υπαλλήλους του Υπουργείου
Παιδείας, Θρησκευμάτων και Αθλητισμού ή αποσπασμένους εκπαιδευτικούς Κλάδου Πληροφορικής στο
Υπουργείο Παιδείας, Θρησκευμάτων και Αθλητισμού,
υπεύθυνους για την αποστολή των δεδομένων των θεμάτων των εξετάσεων.
η. Ομάδα Συνδέσμων μεταξύ των Επιτροπών Εξεταστικών Κέντρων και της Επιστημονικής και Οργανωτικής
Επιτροπής, κατά τις ημέρες διεξαγωγής των εξετάσεων.
Η Ομάδα αποτελείται από διοικητικούς υπαλλήλους ή
αποσπασμένους εκπαιδευτικούς της Διεύθυνσης Εξετάσεων και Πιστοποιήσεων του Υπουργείου Παιδείας,
Θρησκευμάτων και Αθλητισμού.
θ. Ομάδα Επικουρικού Προσωπικού της Οργανωτικής
Επιτροπής (όσον αφορά στο Υπουργείο Παιδείας, Θρησκευμάτων και Αθλητισμού), η οποία θα συνδράμει, καθ’
όλη τη διάρκεια προετοιμασίας όλων των απαραίτητων
ενεργειών, για την υλοποίηση των εξετάσεων Π.Ε.Γ.Π.. Η
ομάδα αποτελείται από διοικητικούς υπαλλήλους ή αποσπασμένους εκπαιδευτικούς της Διεύθυνσης Εξετάσεων
και Πιστοποιήσεων Υπουργείου Παιδείας, Θρησκευμάτων και Αθλητισμού.
ι. Ομάδα Γραμματειακής Υποστήριξης της Επιστημονικής Επιτροπής, η οποία θα συνδράμει στη σύνταξη οδη-
γιών και διευκρινίσεων της Επιστημονικής Επιτροπής,
που θα αποστέλλονται στα Εξεταστικά Κέντρα κατά την
ημέρα διεξαγωγής των εξετάσεων. Η Ομάδα αποτελείται
από υπαλλήλους του Υπουργείου Εσωτερικών και αποσπασμένους υπαλλήλους στο Υπουργείο Εσωτερικών.
ια. Για τη διόρθωση-αξιολόγηση των τετραδίων των
εξεταζόμενων συγκροτούνται τα απαιτούμενα, ανάλογα με τον αριθμό των υποψηφίων Βαθμολογικά Κέντρα
και οι αντίστοιχες Επιτροπές Βαθμολογικών Κέντρων
και καθορίζεται η κατανομή των γραπτών ανά Βαθμολογικό Κέντρο. Οι Επιτροπές Βαθμολογικών Κέντρων
είναι πενταμελείς και αποτελούνται από ένα (1) μέλος
της Επιστημονικής ή της Οργανωτικής Επιτροπής ως
Πρόεδρο και τα υπόλοιπα μέλη της είναι στελέχη από το
Υπουργείο Εσωτερικών εκ των οποίων ένα μέλος ορίζεται ως Αντιπρόεδρος. Για την υποστήριξη του έργου της
Επιτροπής, ορίζονται επτά (7) γραμματείς, οι οποίοι είναι
υπάλληλοι του Υπουργείου Εσωτερικών ή εκπαιδευτικοί
ή υπάλληλοι του Υπουργείου Παιδείας, Θρησκευμάτων
και Αθλητισμού.
Η Επιτροπή έχει απαρτία, εφόσον είναι παρόντα τα
τρία (3) από τα πέντε (5) μέλη της, ένα εκ των οποίων
πρέπει να είναι ο Πρόεδρος ή ο Αντιπρόεδρος. Κατά τη
λήψη αποφάσεων σε περίπτωση ισοψηφίας επικρατεί η
ψήφος του Προέδρου.
Με μέριμνα των Περιφερειακών Επιτροπών Οργάνωσης Εξετάσεων Π.Ε.Γ.Π. και των κατά τόπους Επιτροπών
Εξεταστικών Κέντρων Π.Ε.Γ.Π. τα τετράδια των υποψηφίων, καθώς και τα φύλλα αξιολόγησής τους στον προφο-
ρικό λόγο μεταφέρονται στα Βαθμολογικά Κέντρα. Την
απόλυτη ευθύνη για την εύρυθμη και ασφαλή λειτουργία
των Βαθμολογικών Κέντρων έχει η οικεία Επιτροπή Βαθμολογικού Κέντρου, η οποία ρυθμίζει και όλα τα σχετικά
θέματα.
Έργο της Επιτροπής Βαθμολογικού Κέντρου είναι: η
παραλαβή των τετραδίων των υποψηφίων καθώς και των
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
φύλλων προφορικής τους αξιολόγησης από τα Εξεταστικά Κέντρα, η καταμέτρηση, η φύλαξη και η κατά το δυ-
νατόν ισομερής κατανομή τους στους βαθμολογητές για
πρώτη και δεύτερη βαθμολόγηση, καθώς και η εξασφάλιση του απορρήτου των ονομάτων και της βαθμολογί-
ας των γραπτών, η μεταβίβαση γενικών κατευθύνσεων,
υποδείξεων και οδηγιών που παρέχονται από την Επιστημονική Επιτροπή προς όλους τους εμπλεκομένους,
η μέτρηση των διαφορών μεταξύ δυο βαθμολογητών
και, εφόσον χρειαστεί, η ανάθεση της βαθμολόγησης του
τετραδίου σε αναβαθμολογητή. Όλα τα συλλογικά και
ατομικά όργανα του Βαθμολογικού Κέντρου οφείλουν
να τηρούν απόλυτη εχεμύθεια.
Με ευθύνη του Προέδρου του Βαθμολογικού Κέντρου συγκροτούνται Ομάδες Βαθμολογητών από το
Μητρώο της παραγράφου γ’ του παρόντος άρθρου. Ο
αριθμός των μελών κάθε Ομάδας Βαθμολογητών καθορίζεται με βάση τον αριθμό των γραπτών που πρό-
κειται να βαθμολογηθούν, λαμβανομένου υπόψη ότι
κάθε Βαθμολογητής μπορεί να βαθμολογήσει μέχρι
διακόσια (200) γραπτά σε πρώτη και διακόσια (200) σε
δεύτερη βαθμολόγηση (εννοείται από διαφορετικούς
Βαθμολογητές).
Ως γραπτό ορίζονται τα δύο τετράδια του κάθε υποψηφίου. Σημειώνεται πως ο ίδιος Βαθμολογητής δεν μπορεί
να παραλάβει για πρώτη ή δεύτερη βαθμολόγηση τετράδια, εάν προηγουμένως δεν έχει ολοκληρώσει τα τετρά-
δια που χρεώνεται κάθε φορά και δεν τα έχει παραδώσει
στη Γραμματεία του Βαθμολογικού Κέντρου. Ο αριθμός
των διακοσίων (200) τετραδίων μπορεί σε εξαιρετικές
περιπτώσεις να αυξηθεί με απόφαση του Προέδρου του
Βαθμολογικού Κέντρου, ο οποίος σε συνεργασία με το
σύνολο της Επιτροπής λαμβάνει μέριμνα και για τυχόν
κάλυψη απρόβλεπτων έκτακτων αναγκών.
Ο Πρόεδρος της Επιτροπής Βαθμολογικού Κέντρου
έχει την ευθύνη να χορηγήσει τις απαιτούμενες οδηγίες
σχετικά με την διαδικασία καταχώρισης των βαθμολογιών στην ειδική εφαρμογή της Γενικής Γραμματείας Ιθα-
γένειας για την επεξεργασία και την έκδοση των αποτελεσμάτων. Έχει επίσης την ευθύνη καταχώρισης στην
ειδική πλατφόρμα της Γενικής Γραμματείας Ιθαγένειας
των στοιχείων του προσωπικού που απασχολήθηκε στο
Βαθμολογικό Κέντρο.
Κατά τη διάρκεια λειτουργίας του κάθε Βαθμολογικού Κέντρου, φυλάσσονται οι εγκαταστάσεις του και η
είσοδος επιτρέπεται μόνο στα πρόσωπα που τελούν σε
υπηρεσία.
Τα τετράδια και τα φύλλα προφορικής αξιολόγησης
των υποψηφίων, φυλάσσονται στο Βαθμολογικό Κέντρο
μέχρι το τέλος της βαθμολόγησης και της καταχώρισης
των βαθμών. Στη συνέχεια μεταφέρονται και φυλάσσονται τουλάχιστον για έξι (6) μήνες σε χώρους του Υπουρ-
γείου Εσωτερικών, εφόσον δεν υφίστανται λόγοι που
επιβάλλουν τη διατήρησή τους. Μετά την παρέλευση
του προαναφερόμενου χρονικού διαστήματος, τα τετράδια και τα φύλλα προφορικής αξιολόγησης κατα-
στρέφονται.
ιβ. Για την καταβολή των προβλεπόμενων αποζημιώσεων στο σύνολο των ατομικών και συλλογικών
οργάνων μετά το πέρας των εξετάσεων, συγκροτείται
Ομάδα ελέγχου, εκκαθάρισης, πληρωμής, παρακολούθησης και υποβολής ηλεκτρονικών φορολογικών αρ-
χείων, αποτελούμενη από υπαλλήλους του Τμήματος
Μισθοδοσίας της Διεύθυνσης Προϋπολογισμού και Οικονομικής Διαχείρισης του Υπουργείου Εσωτερικών,
ανάλογα με τον αριθμό των απασχολούμενων στις
εξετάσεις Π.Ε.Γ.Π..
2. Η Επιστημονική Επιτροπή δύναται να διενεργεί πριν
από την ημέρα διεξαγωγής των εξετάσεων, διαδικτυακά
επιμορφωτικά σεμινάρια στους αξιολογητές γραπτού και
προφορικού λόγου και στους Προέδρους και τα μέλη
των Ειδικών Τριμελών Επιτροπών Εξετάσεων των Ειδικών Εξεταστικών Κέντρων. Στα σεμινάρια μπορούν να
συμμετάσχουν μέλη της Οργανωτικής Επιτροπής ή άλλοι
εμπλεκόμενοι στη διαδικασία των εξετάσεων, εφόσον
αυτό κριθεί απαραίτητο.
Αντίστοιχο σεμινάριο παρέχεται και στους βαθμολογητές πριν την έναρξη της βαθμολόγησης των τετραδίων.
3. Οι ενδιαφερόμενοι που επιθυμούν να συμμετάσχουν στα συλλογικά όργανα του παρόντος άρθρου
υποβάλλουν ηλεκτρονικά αίτηση στην πλατφόρμα
των εξετάσεων. Για την είσοδο και την εγγραφή τους
στην ειδική πλατφόρμα, οι ενδιαφερόμενοι χρησιμοποιούν τους προσωπικούς κωδικούς taxisnet.
Προκειμένου να συσταθούν οι Ομάδες Επιτηρητών
και να επιβεβαιωθεί τόσο η ιδιότητα του δημοσίου
υπαλλήλου του αιτούντος όσο και ο φορέας απασχόλησής του, η εφαρμογή διαλειτουργεί με το Μητρώο
Απογραφής Δημοσίων Υπαλλήλων, μέσω του Κέντρου
Διαλειτουργικότητας της Γενικής Γραμματείας Πληροφοριακών Συστημάτων και Ψηφιακής Διακυβέρνησης.
Οι εκπαιδευτικοί ιδιωτικής εκπαίδευσης συνυποβάλλουν ισχύουσα βεβαίωση εργασίας από το σχολείο
στο οποίο απασχολούνται.
4. Σε κανένα από τα όργανα του παρόντος άρθρου,
δεν επιτρέπεται να μετέχει είτε ως τακτικό είτε ως αναπληρωματικό μέλος, όποιος είναι σύζυγος ή συγγενής
εξ αίματος ή εξ αγχιστείας μέχρι και τρίτου βαθμού με
οποιονδήποτε υποψήφιο. Επίσης, σε κανένα από τα όργανα του παρόντος άρθρου, δεν επιτρέπεται να μετέχει
όποιος έχει συμμετάσχει κατά οποιονδήποτε τρόπο στην
προετοιμασία υποψηφίου στις εξετάσεις. Για τον λόγο
αυτό, όσοι ορίζονται μέλη των οργάνων του παρόντος
άρθρου οφείλουν να υπογράψουν και να υποβάλουν
σχετική υπεύθυνη δήλωση προς τη Γενική Γραμματεία
Ιθαγένειας.
5. Οι αμοιβές όλων των συμμετεχόντων στα ανωτέρω όργανα καθορίζονται με κοινή υπουργική απόφαση,
κατά τα προβλεπόμενα στην παρ. 13 του άρθρου 7 του
ΚΕΙ, ύστερα από εισήγηση του Γενικού Γραμματέα Ιθαγένειας και οι εν λόγω δαπάνες θα βαρύνουν τις εγγε-
γραμμένες πιστώσεις του Ειδικού Φορέα 1007-202 του
Προϋπολογισμού Εξόδων του Υπουργείου Εσωτερικών
του εκάστοτε τρέχοντος έτους.
6. Οι δαπάνες μετακίνησης εκτός έδρας των υπαλλήλων που ορίζονται Πρόεδροι ή μέλη Περιφερειακής
Επιτροπής Εξετάσεων, Επιτροπής Εξεταστικού ή Ειδικού
Εξεταστικού Κέντρου, Ειδικής Τριμελούς Επιτροπής ΕξεΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
τάσεων καθώς και των μελών της Επιστημονικής Επιτροπής που διαμένουν εκτός Αθηνών, καλύπτονται από τις
εγγεγραμμένες πιστώσεις του Ειδικού Φορέα 1007-202
του Προϋπολογισμού Εξόδων του Υπουργείου Εσωτερικών του εκάστοτε τρέχοντος έτους.
7. Για την κάλυψη του συνόλου των δαπανών που προκαλούνται από τις διατάξεις της παρούσας, ζητείται ενό-
ψει κάθε εξεταστικής διαδικασίας η υποβολή εισήγησης
από τη Γενική Διεύθυνση Οικονομικών Υπηρεσιών και
Διοικητικής Υποστήριξης.
Άρθρο 7
Κλίμακα και τρόπος βαθμολόγησης
1. Η βαθμολόγηση των θεμάτων της εξεταστικής διαδικασίας για τους υποψηφίους που εξετάζονται γραπτώς
γίνεται κατά τον ακόλουθο τρόπο: Κάθε σωστή απάντηση
σε θέμα των Θεματικών Ενοτήτων (Γεωγραφία - Ιστορία
- Πολιτισμός - Θεσμοί του Πολιτεύματος) βαθμολογείται
με άριστα τις δύο (2) μονάδες και η συνολική μέγιστη
βαθμολογία για όλες τις Θεματικές Ενότητες ισοδυναμεί
με σαράντα (40) μονάδες.
Η δοκιμασία της εξέτασης της Ελληνικής Γλώσσας
στην ενότητα «Κατανόηση και Παραγωγή Γραπτού λόγου» βαθμολογείται με τριάντα (30) μονάδες. Συγκεκρι-
μένα στο Α’ μέρος, όπου περιλαμβάνονται οι ερωτήσεις
κατανόησης, η επιτυχής απάντηση στην κάθε ερώτηση
δίνει μία (1) μονάδα (σύνολο 9 μονάδες). Αντίστοιχα στο
Β’ μέρος η επιτυχής απάντηση στην κάθε άσκηση δίνει
μία (1) μονάδα (σύνολο 9 μονάδες). Στο Γ’ μέρος η άριστη ανταπόκριση στα ζητούμενα δίνει δώδεκα (12) μο-
νάδες. Στην ενότητα «Κατανόηση Προφορικού Λόγου»
οι υποψήφιοι καλούνται να απαντήσουν σε δέκα (10)
ερωτήσεις και η κάθε σωστή απάντηση δίνει μιάμιση
(1,5) μονάδα (με σύνολο τις 15 μονάδες), ενώ στην ενότητα «Παραγωγή Προφορικού Λόγου» εξετάζονται σε
δύο διαφορετικές δραστηριότητες επικοινωνίας, όπου η
άριστη ανταπόκριση στα ζητούμενα δίνει δεκαπέντε (15)
μονάδες. Συνεπώς, η συνολική μέγιστη βαθμολογία που
μπορεί να επιτευχθεί κατά την εξέταση της Ελληνικής
Γλώσσας ισοδυναμεί με εξήντα (60) μονάδες.
Όλες οι απαντήσεις των Θεματικών Ενοτήτων, της
Κατανόησης και Παραγωγής Γραπτού Λόγου και της
Κατανόησης Προφορικού Λόγου αξιολογούνται από
δύο (2) βαθμολογητές όπως προβλέπεται στο άρθρο
6 της παρούσας απόφασης. Σε περίπτωση διαφοράς
άνω του 20% μεταξύ των δυο βαθμολογητών είτε στο
σύνολο της βαθμολογίας των Θεματικών Ενοτήτων είτε
στην ενότητα Κατανόηση και Παραγωγή Γραπτού Λόγου, το τετράδιο αξιολογείται εξ ολοκλήρου από τρίτο
βαθμολογητή. Στην περίπτωση αυτή, ο τελικός βαθμός
προκύπτει από τον μέσο όρο των δυο μεγαλύτερων
βαθμών από αυτούς που έδωσαν κατά περίπτωση οι
τρεις Βαθμολογητές.
2. Η βαθμολόγηση των θεμάτων της εξεταστικής διαδικασίας για τους υποψηφίους που εξετάζονται προφορικά
γίνεται στο Ειδικό Εξεταστικό Κέντρο από τις Ειδικές Τριμελείς Επιτροπές Εξετάσεων κατά τον ακόλουθο τρόπο:
α) Κάθε σωστή απάντηση σε θέμα των Θεματικών Ενοτήτων (Γεωγραφία - Ιστορία - Πολιτισμός - Θεσμοί του
Πολιτεύματος) βαθμολογείται με άριστα τις (2) μονάδες
και η συνολική μέγιστη βαθμολογία για όλες τις Θεματικές Ενότητες ισοδυναμεί με σαράντα (40) μονάδες. Για
την ειδική κατηγορία υποψηφίων με αναπηρία, η κάθε
σωστή απάντηση βαθμολογείται με άριστα τις τέσσερις
(4) μονάδες.
β) Για τη δοκιμασία της εξέτασης της Ελληνικής Γλώσσας που περιλαμβάνει μόνο την ενότητα «Κατανόηση και
Παραγωγή Γραπτού λόγου» η συνολική μέγιστη βαθμολογία ισοδυναμεί με εξήντα (60) μονάδες. Συγκεκριμέ-
να στο Α’ μέρος, όπου περιλαμβάνονται οι ερωτήσεις
κατανόησης, η συνολική επιτυχής απάντηση στην κάθε
ερώτηση δίνει δύο (2) μονάδες (σύνολο 18 μονάδες).
Αντίστοιχα στο Β’ μέρος, η επιτυχής απάντηση στην κάθε
άσκηση δίνει δύο (2) μονάδες (σύνολο 18 μονάδες). Στο
Γ’ μέρος η άριστη ανταπόκριση στα ζητούμενα δίνει είκοσι τέσσερις (24) μονάδες.
Όλες οι απαντήσεις αξιολογούνται από τους δύο (2)
εκπαιδευτικούς της Ειδικής Τριμελούς Επιτροπής και σε
περίπτωση διαφοράς στο σύνολο της βαθμολογίας των
Θεματικών Ενοτήτων ή/και στην ενότητα Κατανόηση
και Παραγωγή Γραπτού Λόγου άνω του 20% μεταξύ
τους, οι απαντήσεις αξιολογούνται εξ ολοκλήρου από
τον Πρόεδρο της Επιτροπής. Στην περίπτωση αυτή, ο
τελικός βαθμός προκύπτει από τον μέσο όρο των δυο
μεγαλύτερων από τους τρεις βαθμούς.
Ο υποψήφιος θεωρείται ότι πέτυχε στις εξετάσεις, όταν
συγκεντρώσει βαθμολογία 70/100 στο σύνολο των εξεταζόμενων αντικειμένων, υπό την απαραίτητη προϋπό-
θεση ότι έχει επιτύχει 40/60 στην εξέταση της Ελληνικής
Γλώσσας και 20/40 στις Θεματικές Ενότητες.
Οι βαθμολογητές και τα μέλη των Ειδικών Τριμελών
Επιτροπών οφείλουν να αξιολογούν την επίδοση των
υποψηφίων σε οποιαδήποτε από τις εξεταζόμενες ενότητες με την βαθμολογική κλίμακα όπως αυτή έχει οριστεί
από την Επιστημονική Επιτροπή.
3. Στα Βαθμολογικά Κέντρα, μετά την ολοκλήρωση
της διαδικασίας βαθμολόγησης, η οποία πιστοποιείται
από σχετικό πρακτικό της οικείας Επιτροπής Βαθμολογικού Κέντρου, πραγματοποιείται η καταχώριση της
βαθμολογίας των υποψηφίων στην ειδική ηλεκτρονική εφαρμογή της Γενικής Γραμματείας Ιθαγένειας και
οριστικοποιείται η τελική βαθμολογία των υποψηφίων
και τα αποτελέσματα επιτυχούς ή μη συμμετοχής τους
στις εξετάσεις.
Άρθρο 8
Εξαγωγή και ανακοίνωση των αποτελεσμάτων
Μετά την ολοκλήρωση της διαδικασίας βαθμολόγησης
και καταχώρισης των βαθμών στην ειδική ηλεκτρονική
εφαρμογή της Γενικής Γραμματείας Ιθαγένειας εξάγεται
η επιμέρους συνολική βαθμολογία για την εξέταση της
Γλώσσας και των Θεματικών Ενοτήτων, καθώς και ο τελικός βαθμός.
Η Γενική Γραμματεία Ιθαγένειας εκδίδει ανακοίνωση
για την ολοκλήρωση της διαδικασίας βαθμολόγησης και
την ανάρτηση των αποτελεσμάτων στην επίσημη ιστοσελίδα του Υπουργείου Εσωτερικών, στην ενότητα της
Γενικής Γραμματείας Ιθαγένειας, τα οποία είναι διαθέσιμα
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1093/10.03.2025
στον σχετικό σύνδεσμο με τη χρήση των προσωπικών
κωδικών taxisnet των υποψηφίων.
Για τους επιτυχόντες, δημιουργείται, μέσω ειδικής
εφαρμογής, ψηφιακό Π.Ε.Γ.Π. το οποίο κατατίθεται στην
ψηφιακή θυρίδα του αιτούντος.
Επί της συγκεκριμένης διαδικασίας δεν χωρεί δικαίωμα
ένστασης ή προσφυγής ούτε και δικαίωμα πρόσβασης
στα γραπτά των υποψηφίων.
Από τη δημοσίευση της παρούσας, καταργείται η
υπ’ αρ. 384/26-7-2024 (Β’ 4555) όμοια απόφαση.
Η απόφαση αυτή να δημοσιευθεί στην Εφημερίδα της
Κυβερνήσεως.
Αθήνα, 26 Φεβρουαρίου 2025
Ο Γενικός Γραμματέας Ιθαγένειας
ΔΗΜΗΤΡΙΟΣ ΚΑΡΝΑΒΟΣ

[Source: 20250201093.pdf | Tokens: 56576]